Nüüd superstaarisaate juurde. Sellega seoses tahtsin öelda, et sotsiaalpornost palju keerulisem ja suurem töö on teha päris meelelahutust. Seda ehtsat, suurt, ülendavat, lõbusat,  glamuurset. Siin tuleb tohutult vaeva näha, et tabada just see õige noot. Tänavu on TV3 "Eesti otsib superstaari" lauljate valik tõesti vapustavalt äge. Nagu välismaal (Eestis peetakse sellist võrdlust millegipärast ülimaks komplimendiks, otsekui riigi väiksus õigustaks ülejala tehtud asju ja otsekui ei tehtakski meil "päris" telesaateid, vaid mängitaks liivakastis). See teeb siiralt suurt rõõmu.